Във връзка с постъпило уведомление с вх. № ОВОС-912/23.03.2022г. за инвестиционно предложение (ИП): „Разширение на предприятие за огнеупорни елементи“ в поземлен имот 73242.225.905, местност „Кошовете“, землището на с. Труд, община Марица, с възложител: „СИГМАРЕФ“ ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение е за разширение на производствената дейност на съществуващо предприятие за производство на огнеупорни елементи попадаща в обхвата на т. 5, буква „е“ - инсталации за производство на керамични изделия чрез печене, в т.ч. керемиди, тухли, огнеупорни тухли, плочи, керамични и порцеланови съдове от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000444 „Река Пясъчник“.

**ІІІ. По отношение изискванията на Глава седма от Закона за опазване на околната среда (ЗООС).**

Съгласно представената информация след реализацията на инвестиционното предложение общият капацитет на инсталациите ще се увеличи от 4 т/ден на 20,567 т/ден, а обемът на пещите ще се промени от 4 м³ на 78,9 м³.

Във връзка с горното:

1. Дейността попада в обхвата на т. 3.5. от Приложение № 4 към чл. 117, ал. 1 на ЗООС - Инсталации за изработване на керамични продукти чрез изпичане, по-конкретно покривни керемиди, тухли, огнеупорни тухли, плочи, каменинови или порцеланови изделия, с производствен капацитет над 75 т за денонощие и/или с капацитет на пещта за изпичане над 4 кубични метра и с плътност на подреждане за една пещ над 300 килограма/кубичен метър.

2. Комплексното разрешително по чл.117 от ЗООС е задължително за издаване на разрешение за строеж. Изключение се допуска за инсталации и съоръжения, за които е завършила процедура по ОВОС с решение, потвърждаващо прилагането на най-добрите налични техники, в съответствие с чл. 99а от ЗООС, като в този случай комплексното разрешително е задължително за въвеждането на инсталациите и съоръженията в експлоатация.

Копие на писмото е изпратено до Община Марица и Кметство с. Труд.

Отговорено от РИОСВ-Пловдив на 03.05.2022г.